РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 02-450/23

29. март 2023. године

Б е о г р а д

На основу члана 65. став 1. алинеја прва Пословника Народне скупштине („Службени гласник РС“, број 20/12-Пречишћени текст), Одбор за административно-буџетска и мандатно-имунитетска питања, на 23. седници одржаној 29. марта 2023. године, дао је

М И Ш Љ Е Њ Е

Томислав Момировић, уз вршење функције министра за унутрашњу и спољну трговину може да врши и функцију представника Републике Србије у Скупштини друштва са ограниченом одговорношћу SERBIA CHINA INDUSTRIAL PARK „MIHAJLO PUPIN“ DOO, BEOGRAD.

О б р а з л о ж е њ е

Томислав Момировић је 8. марта 2023. gодине поднео захтев Одбору за административно-буџетска и мандатно-имунитетска питања (акт 21 Број: 02-450/23) за давање позитивног мишљења за истовремено вршење функције министра за унутрашњу и спољну трговину и функције представника Републике Србије у Скупштини друштва са ограниченом одговорношћу SERBIA CHINA INDUSTRIAL PARK „MIHAJLO PUPIN“ DOO, BEOGRAD. У прилогу захтева именовани је доставио фотокопију Закључка Владе Републике Србије о именовању на наведену функцију (акт 24 Број: 119-856/2023 од 2. фебруара 2023. године).

Ценећи поднети захтев именованог Одбор је, на основу члана 65. став 1. алинеја прва Пословника, у вези члана 56. став 4. Закона о спречавању корупције („Сл. гласник РС'', бр. 35/19, 88/19, 11/21 – аутентично тумачење, 94/21, 14/22), дао позитивно мишљење за истовремено вршење две јавне функције.

 ПРЕДСЕДНИК ОДБОРА

 Миленко Јованов